ธนชาตดัมพ์ราคาบัตรเครดิต
&#8220;ธนชาต&#8221; งัดโปรโมชั่นบัตรเครดิต รูดเติมน้ำมันไม่เกิน 6 พันบาท รับเงินคืน 5% เป็นเวลา 3 เดือน
7 ต.ค. 2553

“ธนชาต” งัดโปรโมชั่นบัตรเครดิต รูดเติมน้ำมันไม่เกิน 6 พันบาท รับเงินคืน 5% เป็นเวลา 3 เดือน 
นายฌอง มาร์ค ดาแลร์ ผู้อำนวยการอาวุโส ผลิตภัณฑ์บัตรเครดิตและสินเชื่อส่วนบุคคล ธนาคารธนชาต กล่าวว่า ธนาคารได้ออกบัตรเครดิตธนชาตไดร์ฟ เจาะกลุ่มผู้ใช้รถยนต์ซึ่งเป็นฐานลูกค้าใหญ่ที่สุดของธนาคาร ด้วยการคืนเงินเข้าบัญชี 5% สำหรับการเติมน้ำมัน และใช้จ่ายในซูเปอร์มาร์เก็ต เป็นเวลา 3 เดือน สำหรับการใช้จ่ายไม่เกิน 6,000 บาท โดยลูกค้าสามารถเติมน้ำมันที่ปั๊มน้ำมันแห่งใดก็ได้ทั่วประเทศ
อย่างไรก็ดีหลังจากเดือนที่ 3 เป็นต้นไป ลูกค้าจะได้เงินคืน 1% สำหรับผู้ถือบัตรคลาสสิค และ 1.5% สำหรับผู้ถือบัตรแพลทินัม ตลอดอายุการใช้งานบัตรเครดิต
นอกจากนี้ธนาคารยังออกผลิตภัณฑ์รีไฟแนนซ์สินเชื่อบัตรเครดิต และสินเชื่อบุคคล คิดดอกเบี้ย 9.9% เป็นเวลา 10 เดือน สิ้นสุดเดือนก.พ. 2553 จากปัจจุบันบัตรเครดิตจะคิดดอกเบี้ย 20%
สำหรับบัตรเครดิตของธนาคารนั้น จะคิดระยะเวลาปลอดดอกเบี้ยอยู่ที่ 55 วัน นานกว่าบัตรเครดิตในตลาดที่ปลอดดอกเบี้ย 45 วัน